<?xml:namespace prefix = "o" ns = "urn:schemas-microsoft-com:office:office" /> Всичко това е на базата на задълбочен анализ. Първо, каква е цялостната система, която се прилага в страните и от Европейския съюз и съседните ни държави, от една страна. И всичко това, разбира се, преди всичко е обусловено от два основни фактора. Първият е принципът, както замърсителят плаща, така и за ползвателят, който най-много ползва, той плаща и ползва повече. И това е всъщност концепцията за въвеждане на по-справедлив модел за това, който повече пътува, който повече руши, който повече съответно тежи на пътя, той повече да заплаща и да е по-справедлив моделът. Второ, защото, за съжаление, и статистиката, и данните показват, че и нивото на качеството на пътищата в България е незадоволително и съответно, са необходими много повече инвестиции в този сектор. Още повече предвид това, че ние имаме очаквания за качеството на пътя, но всъщност в същия момент с години този сектор е крайно недостатъчно финансиран. Въпреки разбира се, и наличните европейски фондове, които ползваме, недостигът е факт. Пътищата в Европа трябва на между 7 и 10 години да се преасфалтират изцяло. При нас, за съжаление, това е на 30-35 години, както виждаме. Така че е необходима радикална промяна. Това беше причината да вземем решение за въвеждането на смесена система. Леките коли да продължат да плащат за време, а именно винетка, месечна, едногодишна, седмична. И съответно, вече тежкотоварните автомобили засега с увеличена винетка, в последствие с вече тол такса за изминато разстояние.
Това е един въпрос, който ако е поставен от друга гледна точка, бих казала, че всъщност това с амортизациите е така и така. Защото в момента преминаването по пътищата на превозвачите, които превозват стоки, е много по-изгодно и много по-евтино, отколкото ако минават по жп. Така че това също има своя елемент. Дали трябва да е така, ако питате министъра на транспорта, вероятно не, защото логиката е, че железницата трябва да е по-евтина, но това е, бих казала, една по-дълга тема. По-важната тема е всъщност начина, по който ние имаме като критерий изискване за това как се поддържат пътищата, а тези, които карат по тях, дали са със зимни гуми, дали спазват ограниченията и т.н. е за по-сетнешен разговор. Архив В Медиите Кабинет